recursal/SuperWikiNEXT-32B huggingface dataset:
**CZ 50**, kjend au som Vz 50 (modell 50), er ein tsjekkisk halvautomatisk pistol. 

Etter andre verdskrigen ville styresmaktene i Tsjekkoslovakia ha ein ny pistolkontruksjon frå den store våpenprodusenten Ceska Zbrojovka. Pistolen i kaliber .32 ACP (7,65 mm Browning) som var resultatet av dette ønsket, var konstruert av to brør, Jan og Jaroslav Kratsjovil. Han var ein kopi av den tyske Walther PP.

CZ 50 vart seld kommersielt, men dei fleste vart produserte for det tsjekkoslovakiske politiet. 

Serienummera startar på 650001, der dei held fram frå nummera til den eldre modellen CZ 27. Pistolar produserte ved Strakonice-fabrikken sluttar på noko med 740000. Dei produserte ved Uhersky Brod har serienummer med fem tal og ein bokstav fremst. Dei siste to tala i produksjonsåret er stempla på venstre side bak på sleiden, attmed fabrikken sitt stempelmerke, ei løve med bokstaven N. Mange har au merke på at dei er (var) statens sin eigedom, to kryssa sverd.

CZ 70 og CZ 83
--------------

*CZ (Vz) 70* er ein variant av CZ 50 med mindre kosmetiske endringar gjorde i 1970.

CZ 70
Han har blant anna ny form på skjeftet, nytt skjeftemønster, serienummer under hylseutkastaropningen og ein større hane med hòl i.

Den moderne *CZ 83* er enda ein kompakt pistol med bakslagsmekanisme i kaliber 7,65 mm Browning frå CZ-fabrikken. Han har magasin med dobbel rekkje med patronar, og tek da heile 15 skot i kaliber 7,65 mm. Han finst au i kaliber .380 ACP og kaliber 9 mm Makarov. Versjonen i kaliber 9 mm Makarov vart bruka av det tsjekkoslovakiske militæret som *CZ 82*.

Kjelde
------

I hovudsak den engelskspråklege wikipediaen
Analogt armbandsur av tysk fabrikat med felt som syner dagens dato.
**Armbandsur** er klokker av høveleg storleik til å bere om handleddet, og vert festa til handleddet med ei reim av lær eller kunststoff, eller med ei ledda stållenkje.
Urskiva kan vere utforma for å syne tida analogt eller digitalt. Eit analogt ur har visarar som er festa i sentrum av urskiva og sveiper over ein sirkel som er delt inn i tolv timer og seksti minutt. Ein lang visar peiker på minuttinndelinga og ein stutt visar peikar på timeinndelinga. Dessutan kan det vere ein tynn visar som syner sekunda i eitt minutt, og eit felt som syner dagens dato og namnet på dagen. Eit digitalt ur syner tida med tal i timer, minutt og sekund, og er vanlegvis elektrisk drivne med eit lite batteri.

Analoge ur kan vere drivne med ei spiralstålfjør som må strammast anten manuelt eller automatisk ved hjelp av ein mekanisme som nytter dei rørslene som uret vert utsett for under bruk, eller uret kan vere elektrisk drive med eit lite batteri. Både analoge elektrisk drivne ur og digitale ur er såkalla kvartsur, det vil seie at dei nytter mineralet kvarts i ein elektronisk svingekrins (kvartsoscillator) for å måle tida.

Armbandsur kan vere vasstette, og elles vere utstyrt med ulike andre funksjonar enn berre å syne tid og dag.

Galleri
-------

* Mekanisk urverk i eit armbandsur av kinesisk fabrikat.Mekanisk urverk i eit armbandsur av kinesisk fabrikat.
* Urverket i eit analogt kvarts-armbandsur som er opna frå baksida.Urverket i eit analogt kvarts-armbandsur som er opna frå baksida.
* Digitalt armbandsur.Digitalt armbandsur.
* Ur frå 1914, for soldatar i skyttargrav. Detaljar «Waltham, USA» i Deutsches Uhrenmuseum.Ur frå 1914, for soldatar i skyttargrav. Detaljar «Waltham, USA» i Deutsches Uhrenmuseum.

Bakgrunnsstoff
--------------

 Commons har multimedium som gjeld: **Armbandsur**
Koordinatar: 78°9′S 163°15′E﻿

**Armitage Saddle** er eit skard ved toppen av Bluebreen, oppom Howchin- og Walcottbreen som flyt mot Walcott Bay og Koettlitzbreen. Skardet ligg ved sørenden av «Snow Valley» (den øvre delen av Bluebreen) som vart kartlagd av Armitage i 1902, og sidan feilaktig fjerna frå kartet av Terra Nova-ekspedisjonen, 1910–13. Gruppa frå New Zealand som vitja Bluebreen under Commonwealth Trans-Antarctic Expedition, 1956–58, oppretta ein landmålingsstasjon på skardet i september 1957. Dei kalla det opp etter Albert Armitage, nestkommanderande på Discovery-ekspedisjonen, 1901–04, som utforska dette området.

Kjelder
-------

* *Denne artikkelen bygger på «Armitage Saddle» frå Wikipedia på engelsk, den 24. april 2013.*
	+ *Wikipedia på engelsk oppgav desse kjeldene:*
* Denne artikkelen inneheld stoff som er offentleg eige frå United States Geological Survey-artikkelen  «Armitage Saddle» (innhald frå Geographic Names Information System).



|  |  |
| --- | --- |
| Autoritetsdata | 
* GeoNames

 |
**Hamburger Sport-Verein**, vanlegvis omtala som **Hamburger SV**, **Hamburg** eller **HSV**, er eit idrettslag (sportsforeining) i Hamburg i Tyskland, stifta 29. september 1887. Sportsforeininga, som har over 71 000 medlemer, omfattar ei rad idrettsgreiner. Fotballavdelinga utgjer den største idrettsgreina i Hamburger SV. Fotballlaget til HSV har spelt på øvste nivå i tysk fotball sidan slutten av 1. verdskrigen. Klubben har aldri rykt ned og er den einaste som alltid har delteke i Bundesliga sidan serien vart skipa i 1963.

HSV hadde si stordomstid som fotballag i eit tiår frå midt på 1970-talet. I 1976 vann klubben DFB-pokalen som vest-tyske cupmeistrar, og vann året etter Cupvinnarcupen. Hamburger SV sikra seg sin fyrste Bundesliga-tittel i 1979, sesongen etter kom klubben to poeng bakom serievinnar Bayern München. Både i 1982 og 1983 vann HSV Bundesligaen, med midtbanespelaren Felix Magath som ei sentral drivkraft. I 1983 nådde klubben heilt til topps i Europacupen, etter siger 1-0 over Juventus i finalen.

Hamburger SV noterte seg for sine fyrste meistertitlar i 1923 og 1928. Den neste seriemeistertittelen kunne klubben bokføre då det var 3-2 siger over FC Köln i sluttspelfinalen i 1960. HSV vart cupmeistrar fyrste gongen i 1963, og for tredje og hittil siste gong i 1987.

Hamburg spelar heimekampane på Imtech Arena. Laget spelar i kvite trøyer og raude bukser.

Kjelder
-------

* *Denne artikkelen bygger på «Hamburger SV» frå Wikipedia på tysk, den 10. mai 2013.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* SUDOC

 |
Ein hamburgar.
Hamburgartallerken med burgar, pomme frittes og salat (tomat, sylteagurk, mais og dressing)
**Hamburgar** er eit rundt stykke karbonade servert mellom to stykke brød, typisk to delar av eit rundstykke. I tillegg kan han ha ulike typare sausar og tilbehøyr.

Ein kan bruka reint, finhakka steikt eller grilla kjøt til ein hamburgar. Kjøtet består opphavleg av reint, grovkverna storfekjøt, men kan òg bestå av kylling, kalkun, svin, ei blanding av desse, fisk eller ei vegetarisk kjøterstatting. Dette vert forma til flate kaker som vert steikt på grill eller i panne. 

Hamburgarbrødet vert skore i to og snittflata vert rista. Den ferdigsteikte hamburgaren vert lagt på hamburgerbrødet og vert toppa med garnityr. Den øvre delen av hamburgarbrødet kan ein servera ved sida av. Ein serverar ofte ein hamburgar med salat, bacon, tomat, sylteagurk og ulike dressingar. Dei vanlegaste dressingane er sennep, ketchup, variantar av Thousand Island og majones. Hamburgarar vert elles ofte servert med pommes frites. Hamburgar laga med osteskiver vert kalla cheeseburgar.

Ein slider er ein liten hamburgar, vanlegvis ikkje meir enn 7,6 cm i diameter, beståande av to stykke brød med eit stykke steikt eller grilla kjøt mellom. Nokre gonger vert det brukt kylling eller fisk.

Ordsoge
-------

Ordet «hamburgar» kjem frå den tyske byen Hamburg, og kan visa til ein person derfrå. I utvida tyding vart ordet etterkvart brukt om andre ting, mellom dei storfekjøtet som stamma frå eller var populært i Hamburg. Opphavleg var kaker av storfekjøt kjende som hamburgarbiff (fyrste gong omtalt i ei amerikansk kokebok i 1891). Når denne farsekaka vart lagd mellom brødskiver vart namnet hamburgarsandwich. På midten av 1900-talet vart begge nemningane forkorta til «hamburgar» eller beintfram «burgar». Ordet har etter kvart vorte eit samleomgrep og vert òg brukt om sandwichar med andre kjøtslag. Det er sannsynleg at ein snackrett lagaav *brötchen* (brødrull) fylt med kverna kjøt vart teken med til statane av tyske innvandrarar som vart kalla «hamburgarar» etter Hamburger America Line dei segla på.

Kjelder
-------

1. ↑  «hamburgar» i Nynorskordboka.

* *Denne artikkelen bygger på «Hamburger» frå Wikipedia på bokmål, den 26. oktober 2018.*
Koordinatar: 35°4′34″N 36°5′12″E﻿

**Hammam Wasel** (arabisk حمام واصل, òg skrive **Hamam Wasil**) er ein by nordvest i Syria i Tartus guvernement, nordaust for Tartus. Av stader i nærleiken finn ein Ayn al-Sharqiyah og al-Baydah i vest, Baniyas i nordvest, Annaza i nord, og al-Qadmus i nordaust, Masyaf i aust, Wadi al-Oyun i søraust, al-Shaykh Badr i sør og al-Qamsiyah i søraust. I følgje Syrisk statistisk sentralbyrå, hadde Hammam Wasel eit folketal på 1 801 i 2004. Han er det administrative senteret i Hammam Wasel *nahiyah* («underdistrikt») som består av 12 stader med eit samla folketal på 8 522 i 2004. Innbyggjarane er hovudsakleg alawittar.

Kjelder
-------

* *Denne artikkelen bygger på «Hammam Wasel» frå Wikipedia på engelsk, den 5. juli 2014.*
	+ *Wikipedia på engelsk oppgav desse kjeldene:*

1. 1 2  Folketeljing 2004 Arkivert 2020-09-24 ved Wayback Machine.. Syrisk statistisk sentralbyrå (CBS). Tartus guvernement. (arabisk)
2. ↑  *Revue archéologique*. (1897). Ernest Leroux. (fransk)
Eit regulært heksagon.
Ein **heksagon** eller ein **sekskant** er ein polygon med seks hjørne og seks kantar. Schläfli-symbolet for heksagon er {6}.

Dei indre vinklane til ein regulær heksagon (der alle sider og vinklar er like) er alle 120°. Vinkelsummen til eit heksagon er 720°. 

Arealet til ein regulær heksagon med sidelengd {\displaystyle a\,\!} er gjeve som
{\displaystyle A={\frac {3{\sqrt {3}}}{2}}a^{2}\simeq 2.59808a^{2}.}

Omkrinsen til heksagon med sidelengde {\displaystyle a\,\!} er {\displaystyle 6a\,\!}, den maksimale diameteren er {\displaystyle 2a\,\!} og den minimale diameteren er {\displaystyle a{\sqrt {3}}\,\!}.

Konstruksjon
------------

Vi konstruerer ein regulær sekskant med passar og linjal ved å teikne ein sirkel, markerer eit punkt A på sirkelen, og trekkjer ei line med lengd lik radien frå A til eit punkt B på sirkelbogen. 

Ein alternativ framgangsmåte er vist på figuren til høgre.

Konstruksjon av heksagon med passar og linjal

| * v
* d
* e
Polygonar (mangekantar) |
| --- |
| Trekantar | Rettvinkla**·** Likesida**·** Likebeint |
| Firkantar | Kvadrat**·** Rektangel**·** Rombe**·** Parallellogram**·** Trapes**·** Drake |
| Regulære former | Trekant · Firkant · Pentagon · Heksagon · Heptagon · Oktogon · Enneagon · Dekagon · Hendekagon · Dodekagon · Triskaidekagon · Tetradekagon · Pentadekagon · Heksadekagon · Heptadekagon · Oktadekagon · Enneadekagon · Icosagon · Chiliagon · Myriagon |
| Stjerneformer | Pentagram**·** Heksagram |
| **Velikije Luki Великие Луки** |
| --- |
| Horisonten til Velikije LukiHorisonten til Velikije Luki |
|  |
| Flagget til Velikije Luki | Byvåpenet til Velikije Luki |
| **Flagget til Velikije Luki** | **Byvåpenet til Velikije Luki** | 
 |
| Plassering |
| 

Velikije Luki is located in Russland

 |
| Styresmakter |
| Land |  Russland |
| Føderasjonssubjekt | Pskov oblast |
| Først nemnt iBystatus | 11661777 |
| Borgarmeister | Lidija Golubeva |
| Geografi |
| Flatevidd - By |  60 km² |
| Innbyggjarar  - Totalt (2007)   - folketettleik | 101 100   1 685 /km² |
| Koordinatar | 56°20′00″N 30°31′00″E﻿Koordinatar: 56°20′00″N 30°31′00″E﻿ |
| Høgd over havet | 100 moh |
| Tidssone- Ved sommartid | MSK (UTC+3)MSD (UTC+4) |
| Diverse annan informasjon |
| Postnummer | 182100–182115 |
| Retningsnummer (tlf) | (+7)81153 |
| **Nettstad:** www.velikieluki.ru |

**Velikije Luki** (russisk Вели́кие Лу́ки) er ein by i Pskov oblast i Russland. Han ligg ved den sterkt meanderande elva Lovat, 220 km søraust for Pskov. Bynamnet kan omsetjast som «Store Meanderar». Byen er den nest største i Pskov oblast med om lag 100 000 innbyggjarar. 

Velikije Luki lufthamn ligg 7 km nordaust for byen..

Historie
--------

Modest Musorgskij husmuseum nær Velikije Luki.
Byen Velikije Luki vart først nemnt i ei krønike i 1166. Etter bygginga av ei festning i 1211 vart Velikije Luki ein strategisk viktig by, som forsvarte vegen inn mot Pskov og Novgorod. Han vart innlemma i Storfyrstedømet Moskva av Ivan den store i 1478. 

På byrjinga av 1900-talet utvikla byen seg til eit viktig jernbaneknutepunkt etter bygginga av jernbanen Moskva–Riga.

Under den andre verdskrigen, i 1941 og 1942, fann det stad intense kamper i området, mellom tyske og sovjetiske styrkar. Under slaget om Velikije Luki (seint i 1942) vart ein tysk styrke på rundt 7000 omringa i byen, som hadde vorte omgjort til ei festning. Etter månader med tunge kamper vart dei tyske styrkane til slutt utsletta i januar 1943. Som følgje av omleiringa vart byen nesten totalt øydelagd.

Kjelder
-------

* *Denne artikkelen bygger på «Velikije Luki» frå Wikipedia på bokmål, den 7. januar 2009.*


| * v
* d
* e
Byar i Pskov oblast |
| --- |
| Administrativt senter: Pskov |
| Våpenskjoldet til Pskov oblast | Dno · Gdov  · Nevel  · Novorzjev  · Novosokolniki  · Opotsjka  · Ostrov  · Petsjory  · Porkhov  · Pustosjka  · Pytalovo  · Sebezj  · Velikije Luki |


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |
Velibor Vasović
**Velibor Vasović** (3. oktober 1939–4. mars 2002) var ein jugoslavisk-serbisk fotballspelar og -trenar frå Požarevac. Han var med å vinne Europacupen for Ajax Amsterdam i 1971, etter å ha tapt europacupfinalane 1966 og 1969 med høvesvis Partizan Beograd og Ajax Amsterdam. Langt seinare var han sjef for Raude Stjerne Beograd-mannskapet som vart jugoslavisk seriemeister i 1988.

### Klubbspel

Vasović spelte på Partizan frå 1958 til 1996, bortsett frå eit halvår i 1963 då han gjorde teneste i Raude Stjerne. Som Partizan-spelar var han med å vinne den jugoslaviske seriemeisterskapen fire gongar. Den 11. mai 1966 gav han Partizan leiinga 1-0 då laget møtte Real Madrid i Europacupfinalen, ein kamp som enda med Partizan-tap 1-2. Frå hausten 1966 til han la opp i 1971 var Vasović midtstoppar i nederlandske Ajax. Våren 1969 skåra han på straffespark då klubben frå Amsterdam for fyrste gong spelte europacupfinale, der det vart tap 1-4 mot AC Milan. To år seinare var Vasović kaptein for eit Ajax-mannskap som vann Europacupfinalen 1971 med 2-0 over Panathinaikos. Med Ajax vann han tre nederlandske seriemeisterskap.

### Landslagsspel

Vasović deltok i tida 1961-66 i 32 landskampar for Jugoslavia og skåra 2 mål. Det siste landslagsmålet kom i landskampen mot Noreg på heimebane hausten 1965, ein kamp som enda 1-1 etter ei tidleg norsk skåring ved Ole Stavrum. Vasović var også med då det norske landslaget overraskande vann 3-0 over Jugoslavia i Oslo den 16. juni 1965.

Kjelder
-------

* *Denne artikkelen bygger på «Velibor Vasović» frå Wikipedia på engelsk, den 21. mai 2020.*

* eu-football
|  |
| --- |
| ***«Tonight I'll Be Staying Here with You»***  Singel av Bob Dylanfrå albumet *Nashville Skyline* |
|  |
| **Utgjeve** | 1969 |
| **Innspelt** | Februar 1969 Columbia Studio A, Nashville, Tennessee |
| **Sjanger** | Countryrock |
| **Lengd** | 3:23 |
| **Selskap** | Columbia |
| Låtskrivar(ar) | Bob Dylan |
| Bob Dylan-kronologi |
| «Lay Lady Lay»(1969) | *«Tonight I'll Be Staying Here with You»* | «Wigwam»(1970)
 
 |

**«Tonight I'll Be Staying Here with You»** er ein song av Bob Dylan på albumet *Nashville Skyline* frå 1969. Songen vart gjeven ut som singel same året og nådde 50. plassen på den amerikanske Billboard-lista, og topp 20 i mange land.

Songen vert generelt rekna som den mest utførte songen på *Nashville Skyline* og songen der Dylan syng mest engasjert. Songen vert òg ofte omtalt som ein av Dylan sine personlege favorittar. Songen følgjer ein tradisjonell countrystruktur med rullande piano og flytande basslinjer.

|  |  |
| --- | --- |
| Throw my ticket out the window,
Throw my suitcase out there, too,
Throw my troubles out the door,
I don’t need them anymore
’Cause tonight I’ll be staying here with you.

Bob Dylan   |  |

Singelen nådde Topp 20 i mange land og mange artistar har gjeve ut sine utgåver av songen.

Andre utgåver
-------------

Artistar som har spelt inn songen er mellom andre Eddie Adcock, Jeff Beck, Johnny Cash, My Morning Jacket, Cher, Ben E. King, Albert Lee, Limbeck, Ricky Nelson, Orange Bicycle, Ann Peebles, Esther Phillips, Sugarland, The Black Crowes og Zora Young.

Kjelder
-------

1. 1 2  «Tonight I'll Be Staying Here with You». Allmusic. Henta 9. mars 2010.

Bakgrunnsstoff
--------------

* Teksten
*Denne artikkelen handlar om hovudplagget. For tonen, sjå tonen Fess.* 
Fess med dusk.
**Fess** er eit hovudplagg av filt med tilnærma sylinderforma pull og utan brem. Det har rimeleg flat topp og ein dusk. Det moderne hovudplagget er som regel raudt på farge. Det er knytt til middelhavslanda, og har namn etter byen Fez i Marokko.

Osmanske soldatar med fess under Den gresk-tyrkiske krigen i 1897, måla av Fausto Zonaro.
Ung beduinar med fess i Israel i 2005.
Hovudplagget var påbode å bruka for embetsmenn og soldatar i Det osmanske riket/Tyrkia frå 1832 til 1926
I 1926 la Kemal Atatürk ned forbod mot plagget som del av moderniseringa av Tyrkia.
I 1928 blei det også forbode i Iran, under sjah Reza Pahlavi sine ambisøse moderniseringsplanar. Fessen blei brukt av overklassen i Egypt fram til 1953, året etter militærkuppet i landet, då hovudplagget blei forbode også der.

I dag er fess ein del av folkedrakter i Marokko, Hellas og Albania.

Kjelder
-------


* «fess» i Nynorskordboka.
* *Denne artikkelen bygger på «Fess (hodeplagg)» frå Wikipedia på bokmål, den 23. juli 2017.*


|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN

 |
*For det taksonomiske omgrepet, sjå biologisk familie*
**Familie**, av latin *famulus* 'tenar' var i romarretten ei nemning for personar som budde saman i eit hushald. I nyare tyding er familien personar som deler hushald og som er bundne til kvarandre gjennom ekteskap, slektskap eller adopsjon.. I tillegg må vi i dag rekne dei som er knytt til hushaldet gjennom partnarskap eller sambuarskap som ein del av familien. 

I Noreg kan ein skilje mellom kjernefamilien, som omfattar foreldra og barna deira, og storfamilien, som kan omfatte nærskylde personar over fleire generasjonar og som bur i lag t.d. på eit gardsbruk. Eit diffust omgrep som «storfamilie» kan og ha andre og vidare tydingar.

Kjelder
-------

1. ↑  Familie i Nynorskordboka
2. ↑  Familie i SNL

Sjå òg
------

* Funksjonstapping av familien
* Stamme
* Generasjonsfamilie - Ein familie der fleire generasjonar bur saman.
* Skilsmisse
* Sambuarskap

|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* HDS
* BNE
* NDL

 |
| Fontainebleau |
| --- |
| Sentrum av FontainebleauSentrum av Fontainebleau Sentrum av Fontainebleau |
| 

|  |
| --- |
| Byvåpenet til Fontainebleau |
| **Byvåpenet til Fontainebleau** |

 |
| Styresmakter |
| Land  Region  Departement | Frankrike  Île-de-France  Seine-et-Marne |
| Geografi |
| Flatevidd - By |  172,05 km² |
| Innbyggjarar  - By (1999)   - folketettleik | 15 942   93/km² |
| Koordinatar | 48°24′″N 02°42′″E﻿Koordinatar: 48°24′″N 02°42′″E﻿ |
| Høgd over havet | 69 m |
| Tidssone | CET (UTC+1) |
| Diverse anna |
| Postnummer | 77300 |
| **Nettstad:** www.fontainebleau.fr |
| Plassering |
|  |

**Fontainebleau** er ein by og kommune sentralt i Frankrike. Han er *sous-préfecture* (underprefektur) i departementet Seine-et-Marne i regionen Île-de-France, og har om lag 15 000 innbyggjarar. Byen ligg 55,5 km frå sentrum av Paris og høyrer til Paris sitt storbyområde.

I lag med nabokommunen Avon og tre mindre kommunar dannar Fontainebleau eit byområde med 36 713 innbyggjarar (1999). Dette urbane området er ein drabantby til Paris. 

Fontainebleau er kjend for den store og vakre Fontainebleauskogen, som mange innbyggjarar i Paris vitjar i helgene. Her ligg òg Château de Fontainebleau som kongane i Frankrike budde i og INSEAD, ein av dei fremste handelshøgskulane i verda.

Historie
--------

Under den franske revolusjonen fekk Fontainebleau mellombels namnet Fontaine-la-Montagne, som tyder «Fontenen ved fjella» (fjellet det er snakk om er ei rekkje steinformasjonar i Fontainebleauskogen).

På 1950- og 1960-talet var Fontainebleau hovudkvarter for AFCENT, før det vart flytta til Brunssum i Nederland då president Charles de Gaulle avgjorde at han ikkje lenger ville ha NATO sine atomvåpen på fransk jord, sidan Frankrike no hadde sitt eige atomarsenal.

Turisme
-------

Fontainebleau er ein populær turiststad. Kvart år vitjar 300 000 turistar palasset, medan om lag 11 millionar vitjar skogen. 

### Fontainebleauskogen

Fontainebleauskogen ligg rundt byen og fleire landsbyar. Han vert rekna som ein nasjonalpark, og var tidlegare ein kongeleg jaktpark. Segna seier at skogen vart gjeve til Robin Hood av Richard Løvehjarte.

Bakgrunnsstoff
--------------

* Château de Fontainebleau Arkivert 2006-06-17 ved Wayback Machine.
* Bilete av Fontainebleauskogen

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* NKC
* BNE
* GeoNames

 |
**Førde volleyballklubb** er ein norsk volleyballklubb frå Førde i Sogn og Fjordane. Klubben er med i eliteserien i volleyball. Førde VBK vann norgesmeisterskapen i volleyball 2006, i finalen mot Tromsø. I NM i 2007 vart det sølv mot Kristiansund. Arild Undheim er hovudtrenar for elitelaget i Førde volleyballklubb.

Spelarar 2007/2008
------------------

|  |  |  |
| --- | --- | --- |
| * Sondre Valaker (kant/oppleggar)
* Geir Sindre Eithun (kant)
* Jon Jarning (oppleggar)
* Leif Nilsen (kant)
* Tor Kristian Kvammen (oppleggar)
* Thomas Haug (senter)
 | * Andreas Haug (senter)
* Jan Egil Tvinde (diagonal)
* Jetmund Berntsen
* Martin Berntsen (kant)
* Stig Myrmel (libero/kant)
* Ruben Inderøy (diagonal/kant).
 |  |

Sponsorar
---------

Volleyballklubben vert sponsa av Sparebanken Sogn og Fjordane, Firda, Åsen & Øvrelid as, Siemens, med fleire. I januar 2007 inngjekk FVBK ein sponsoravtale med ICA Maxi, denne avtalen skal vere verd kring 250 000 kroner i året.

Kjelder
-------

* Førde Volleyballklubb sine vevsider
* Lokalavisa Firda si nettutgåve
|  |
| --- |
| **Følblom** |
| FølblomFølblom |
|
| **Systematikk** |
| **Rike:** | Planteriket Plantae |
| **Rekkje:** | Karplantar Tracheophyta |
| **Underrekkje:** | Frøplantar Spermatophytes |
| **Orden:** | Korgplanteordenen Asterales |
| **Familie:** | Korgplantefamilien Asteraceae |
| **Underfamilie:** | Cichorioideae |
| **Slekt:** | Følblomslekta *Leontodon* |
| **Art:** | **Følblom** *L. autumnalis* |
|
| **Vitskapleg namn** |
| ***Leontodon autumnalis***L. 1753 |

**Følblom** (*Leontodon autumnalis*) er ein art i korgplantefamilien. Arten er utbreidd i Europa, Asia og Nord-Afrika.

Planten vert kring 15 cm høg og har smale bukttagga eller oftast buktfinna snaue rosettblad. Han har snautt skaft, som øvst under korgene er tjukkare og ofte med nokre smale bladskjel. Korgdekkblada kan vere med eller utan hår. Følblomen har gule kroner, dei ytre kronene har raud stripe på undersida. Han har berre fjørstrålar i fnokken.

Følblom er ein omskifteleg art. Han blomstrar kring juli månad i beitemark og på vegkantar. Han er vanleg gjennom heile Noreg og er funnen opp til 1600 meter over havet i Jotunheimen.

Kjelder
-------


* Johannes Lid: *Norsk-svensk-finsk flora*. Det Norske Samlaget, 1985.

* *Denne artikkelen bygger på «Höstfibbla» frå Wikipedia på svensk, den 23. august 2010.*

Bakgrunnsstoff
--------------

 Wikimedia Commons har multimedia som gjeld: **Følblom**

WikispeciesWikispecies
Wikispecies har taksonomisk informasjon om **Leontodon autumnalis** 

|  |  |
| --- | --- |
| Autoritetsdata | 
* ITIS
* EOL

 |
Koordinatar: 61°29′42.652″N 5°14′10.892″E﻿

Gjelsvik i Førdefjorden
Førdefjorden ved Naustdal
**Førdefjorden** er ein fjord i kommunane Askvoll og Sunnfjord i Vestland. Fjorden går frå Stavfjorden og 37 km inn til byen Førde.

Fjorden har innløp mellom Svortevikholmen i nord og Flokeneset i sør, like aust for Svanøy. Eit lite stykke inn i fjorden stikk Hegreneset ut i fjorden. På sørsida av neset ligg Gjelsvika og grenda med Gjelsvik. På austsida av neset snur fjorden brått sørover, medan Liavika og Nordavika går inn til Redalsgrend. Ved Kvammen går fjorden gjennom det smale Ålasundet som er om lag 270 meter breitt. 

Vidare innover i fjorden er sørsida bratt og høg med fjelltoppar opp til over 1200 meter over havet. Her ligg òg isbreen Blåfonna. Innover i fjorden ligg fleire små grender på kvar side av fjorden. Nord for Blåfonna ligg Helle og litt lenger aust ligg Frammarsvik. 

Fjorden går forbi Naustdal, som ligg på nordsida av fjorden. Her munnar elva Nausta ut i fjorden. 8 km lenger inn i fjorden ligg sjølve Førde. 

I dei ytre delane av fjorden går Riksveg 611 på nordsida inn til Naustdal. Frå Naustdal og inn til Førde går Riksveg 5. På sørsida av fjorden går Riksveg 609 inn til grenda Hellevang nedanfor Blåfonna. Frå her går vegen litt inn i landet og dukkar opp ved fjorden i nærleiken av Førde.

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
**Haakon Olsen Wika** (1. juli 1899–11. februar 1981) var ein norsk gardbrukar, byråkrat og politikar frå Vega kommune i Nordland, som 1937-49 representerte Arbeidarpartiet på Stortinget.

Wika var son til ein gardbrukar og fiskar. Sjølv dreiv han fiske frå 1913 til -20. Der etter gjekk han 
Volda middelskule 1920/21 og Treiders handelsskule i Oslo 1923. Sidan var han gardbrukar heime på Vega og tidvis både likningssekretær, formannskapssekretær, forretningsførar i Vega trygdekasse og frå 1925 til 1938 heradskasserar i Vega.

Frå 1929 var Wika medlem i kommunestyret i Vega, ordførar 1948-65. Han var stortingsrepresentant frå Nordland for Arbeidarpartiet 1937-49. På Stortinget var han perioden 1945-49 medlem i Administrasjonskomiteen. Dei to åra 1964-65 var han ordførar for fylkestinget i Nordland. Elles var han medlem i Sosiallovkomiteen av 1937 og Brannlovkomiteen av 1947. Han var òg styremedlem 1961-72 i Naturskadefondet.

Wika var mykje interessert i historie og skreiv mellom anna tre band Vega bygdebok som kom ut i tida 1961–77. Han vart i 1976 tildelt Nordland fylkes kulturpris.

Kjelder
-------

* Stortingsbiografi

|  |  |
| --- | --- |
| Autoritetsdata | 
* WorldCat
* BIBSYS
* Historisk befolkningsregister
* PolSys
* VIAF
* LCCN

 |
**Haakon Ditlef Lowzow** (5. oktober 1854–12. august 1915) var ein norsk general frå Kristiania som var forsvarsminister 1908-09. 

Lowzow var son ein oberst. Han var sjølv offiser i kavaleribrigaden frå 1876, med rang av rittmeister frå 1891 og oberstløytnant frå 1904. Den 11. april 1908 vart han utnemnd til ny forsvarsminister i den ferske regjeringa leia av Gunnar Knudsen. I regjeringa hadde han til hovudoppgåve å gjennomføre ei ny hærordning. Han møtte stor motstand i Stortinget, noko som førte til at han tok avskjed 20. august 1909. Der etter vart han forfremja til generalmajor og var generalinspektør for kavaleriet til han døydde i 1915.

Lowzow gav ut fleire «krigshistoriske og militærpolitiske skrifter». Mellom anna skreiv og gav han i 1896 og -97 ut verka *Minder fra Norges krige* og *Norges Forsvar*.

Kjelder
-------

* Lindstøl, Tallak: *Stortinget og Statsraadet 1814-1914*. Kristiania, 1914

|  |  |
| --- | --- |
| Autoritetsdata | 
* BIBSYS
* Store norske leksikon
* Historisk befolkningsregister
* PolSys
* VIAF

 |
**Haakon Sløgedal** (14. juli 1901–15. juli 1979) var ein norsk landbrukskunnig og politikar frå Holme i Vest-Agder. Han representerte Kristeleg Folkeparti på Stortinget i tida 1961-69.

Sløgedal var son til ein mylnar. Han gjekk Vest-Agder landbruksskule 1920-22 og jordbrukslina ved Noregs landbrukshøgskule 1924-27. Frå 1931 var han i ti år forsøksassistent ved Statens forsøksgard i Vågønes. Der etter var han beitekonsulent i Selskapet for Norges Vel for distriktet Telemark, Agder og Rogaland i fem år til 1946. Dei neste fem åra var han forsøksleiar ved Beiteforsøksgården Apelsvoll på Kapp i Oppland. Frå 1951 til 1969 var han rektor ved Vest-Agder landbruksskule i Søgne.

Sløgedal var i tolv år, 1956-67, med i kommunestyret i Søgne, der han varaordførar 1958-65. I 1961 vart han vald inn på Stortinget for Kristeleg Folkeparti i Vest-Agder, attvald då det vart halde omval i 1962. Etter attval i 1965 vart han sitjande på Stortinget til 1969, heile tida som medlem i Landbrukskomiteen.

Kjelder
-------

* Stortingsbiografi

|  |  |
| --- | --- |
| Autoritetsdata | 
* PolSys
* ISNI

 |
Moskusfeet høyrde til norsk megafauna i istida, men døydde ut då denne slutta. I 1947 vart dei innført att, og i dag har me ein levedyktig bestand på Dovre.
**Megafauna** er eit omgrep i økologien som vert nytta om dei største og tyngste dyra i eit økosystem. Omgrepet vert definert som artar kor vaksne individ i gjennomsnitt har ei vekt over eit gitt tal. Kor stort dette talet må vera varierer frå forskar til forskar, men ligg som regel mellom 50 og 500 kg. Ordet vert i stor grad nytta når det er snakk om artar som har døydd ut under istida eller seinare.

Dyr som høyrer med i denne gruppa vert som regel kjenneteikna ved lang levetid, låg populasjonsvekstrate og få eller ingen naturlege predatorar i vaksen alder. Dette har ført til at desse dyra er særleg sårbare overfor menneskeleg påverknad.

Utrydjingar i moderne tid
-------------------------

Eit stort tal på megafauna-artar har døydd ut i geologisk sett moderne tid, det vil seie i Pleistocen og Holocen-epokane - frå og med istidene til i dag. Årsaka til dette stridast biologane om, men mange meiner at det er dei sofistikerte jaktteknikkane til dei moderne menneska som har skulda. Andre teoriar inkluderer klimaendringar i samband med nedsmeltinga av dei store isbreane, og den kontroversielle hypersjukdomshypotesa.

Mellom den utdøydde megafaunaen kan me nemna mammuten og dei ullhåra nashorna.

Karismatisk megafauna
---------------------

Omgrepet «karismatisk megafauna» vert brukt om store dyr med brei folkeleg appell, m.a. kjempepandaen, den afrikanske elefanten og blåkvalen. Dette er dyr som mange miljøvernorganisasjonar brukar medvite for å få inn meir pengar; WWF har t.d. ein kjempepanda i logoen sin. Å fokusera på den karismatiske megafaunaen som lever i eit økosystem er som regel den mest effektive metoden å syta for merksemd rundt eit truga økosystem på.

Referansar
----------

Engelsk wikipedia
**Hornindalsvatnet** er ein innsjø i kommunane Stad i Vestland og Volda i Møre og Romsdal i Noreg. 

På det djupaste er Hornindalsvatnet 514 meter noko som gjer det til den djupaste innsjøen i Noreg og Europa. På verdsbasis held største djupna til ein trettande plass. Middeldjupna til ein femtande plass. Han har eit areal på omlag 51 km2 og er med det den 19. største innsjøen i Noreg. Innsjøen ligg 53 meter over havet og har eit volum på 12 km³.

Plasseringa av Hornindalsvatnet i Noreg.
Vatnet har godt med fisk, med røyr, aure, ål og laks. Laksen og ålen kjem opp frå Nordfjorden og vidare opp Eidselva og opp i Hornindalsvatnet. Røyra vandrar frå djupare lag av vatnet og inn til sanddynene ved Grodås for å gyte. Auren går opp i Storeelva og andre mindre bekker. 
I seinare tid har dei fleste bustadene rundt vatnet blitt knytt opp mot eit moderne reinseanlegg, noko som gjer at den største kjelda til ureiningar i vatnet no kjem frå landbruket og frå nedbør.
Ei segn fortel om ein prest frå Nordfjordeid som under Svartedauden rodde seg over Hornindalsvatnet for å gje folk langs vatnet avlat og sikre at ikkje Gamle-Erik fekk sjelene deira. Som løn kravde han skøyta på gardane til dei som strauk med. På veg ned att vatnet stod han opp i båten sin og sa: «Hornindalen, no e du min», miste balansen og forsvann så lang han var ned gjennom det blanke vatnet.

I seinare tid har ein annan prest, Jon Ytrehorn, leikt med tanken å konstruere eit undervassmuseum, som ei hyllest til innsjøen. 
På 1970-talet blei Kjøsapollen i austenden av Hornindalsvatnet stengd av etter bygginga av Kjøs Bru. Berre ein liten passasje midt på brua knyter naturperla saman med resten av innsjøen. Dette slette dømet på brubygging har gjort at Kjøsapollen er byrja å gro att, og i samband med bygging av Kvivsvegen vil dette vere eit varmt diskusjonstema i bygda som er stolte av vatnet sitt. 

Hornindalsvatnet maraton blir årleg arrangert i slutten av juli.



|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
Eit tog på Hornbækbanen i Helsingør, ikkje langt frå stasjonen.
Gilleleje stasjon.
**Hornbækbanen**, eigenleg **Helsingør-Hornbæk-Gilleleje Banen (HHGB)**, er ein privat einspora jarnbane som går mellom Helsingør og Gilleleje heilt nord på Sjælland i Danmark. Den 12,9 kilometer lange strekninga frå Helsingør til Hornbæk vart opna 22. mai 1906, og den 12,0 kilometer lange strekninga derfrå til Gilleleje 11. juni 1916. Sporvidda, avstanden mellom skjenene, er 1435 millimeter, det vil seie at banen har normalspor. Banen er ikkje elektrifisert. 

I Helsingør har banen sitt endepunkt på jarnbanestasjonen Helsingør Station, ofte kalla Helsingør Banegård, som òg er endestasjon for Kystbanen mellom Helsingør og København og Nordbanen forbi Kvistgaard og Fredensborg til Hillerød. Frå stasjonen går toga på Hornbækbanen ei lita strekning i bygatene før dei kjem inn på sin eigen jarnbanetrasé.

I Gilleleje har Hornbækbanen endepunkt på Gilleleje station, som òg er endepunkt for den eine av Gribskovbanens to greiner. Gribskovsbanen er ein privatjarnbane mellom Hillerød og Gilleleje, og Hillerød og Tisvildeleje, med felles linje på strekninga mellom Hillerød og Kagerup.

Drift og vedlikehald av Hornbækbanen og dei andre privatjarnbanane i Region Hovedstaden står selskapet *Lokalbanen A/S* for. Alle banane har berre persontrafikk, er einspora og utan elektrisk drift. På alle vert det nytta diesel-mekaniske to-vogns persontogsett av typen LINT 41, framstilt av Alstom i Tyskland og sett i trafikk i 2006-2007.

Stasjonar på Hornbækbanen
-------------------------

Stasjonane på banen er Helsingør Station, Grønnehave Station, Marienlyst Trinbræt (haldeplass), Højstrup Trinbræt, Hellebæk Trinbræt, Ålsgårde Trinbræt, Skibstrup Trinbræt, Saunte Station, Karinebæk Trinbræt, Hornbæk Station, Horneby Sand Trinbræt, Kildekrog Trinbræt, Dronningmølle Trinbræt, Firhøj Trinbræt, Søborg Trinbræt, Stæremosen Trinbræt, Gilleleje Øst Trinbræt, Gilleleje Station.

Bakgrunnsstoff
--------------

* Internettsidene for Lokalbanen A/S om Hornbærkbanen og Gribskovbanen. Arkivert 2013-06-11 ved Wayback Machine.
* Nordsjællands Veterantog køyrar veterantog frå tid til anna på Hornbækbanen og andre banar.
Britiske marinegastar dansar hornpipe i 1928.
**Hornpipe** er namnet på fleire dansar frå Storbritannia og Irland som blei dansa der og andre stader frå 1500-talet av. Dansen har sterk tilknyting til sjøfolk, sjølv om det er uklart kva tid dette sambandet oppstod. Dansen har namn etter instrumentet hornpipe, eit blåseinstrument laga av tre og horn. Hornpipe kan også visa til eit musikkstykke ein kan dansa hornpipe til,

Historie
--------

Den eldste omtalen av hornpipe-dansar er frå England, med Hugh Aston sin «Hornepype» frå 1522 og andre referansar til *Lancashire hornpipes* frå 1609 og 1613. Det er lagt fram forslag om at dansen oppstod på engelske seglskip på 1500-talet, men dansen har ikkje nødvendigvis alltid hatt marin tilknyting. Opphavleg blei han vanlegvis dansa solo, akkompagnert av instrumentet hornpipe. Han hadde likskapar med dansen jig.

Hornpipe blei brukt som musikkform i dansesuitar og i teatermusikk frå 1500-talet. Komponistar som Anthony Holborne, William Byrd, Henry Purcell, Arne og Handel (i Water Music) skreiv hornpipe-stykke.

Dansen er først dokumentert med tilknyting til sjøfolk etter 1740, då dansaren Yates framførte «a hornpipe in the character of a Jack Tar» ved Drury Lane Theatre i London. Deretter kjem ein omtale frå Covent Garden i 1741 om «a hornpipe by a gentleman in the character of a sailor.» 
Rundt denne tida endra taktarten i musikken seg frå tretakt til totakt (2/4 eller 4/4).

«The Sailor's Hornpipe» er blitt ein kjend melodi som er brukt i mange høve, med og utan dans til. Rørslene i sailors' hornpipe ville vera kjende for samtidige sjøfolk: «looking out to sea» eller speidande ut mot havet med høgre og så venstre hand mot panna, bøying av kroppen som om ein var i uvêr, og rytmisk trekking i buksene framme og bak.

Kjelder
-------

1. 1 2  «Hornpipe Conference - 1993». *chrisbrady.itgo.com*. Henta 19. august 2017.
2. ↑  Tolman, Beth & Page, Ralph (1937) *The Country Dance Book*. Countryman Press; page 119
3. ↑  Dear; Peter Kemp, red. (2007). «hornpipe». *The Oxford Companion to Ships and the Sea*. Oxford University Press.
4. 1 2  Montagu, Jeremy; Wendy Thompson; Jane Bellingham (2011). «hornpipe». *The Oxford Companion to Music*. Oxford University Press.
5. ↑  Craine, Debra; Judith Mackrell. (2010). «hornpipe». *The Oxford Dictionary of Dance*. Oxford University Press.

* *Denne artikkelen bygger på «Hornpipe» frå Wikipedia på engelsk, den 29. desember 2020.*
**Lee Quincy Calhoun** (23. februar 1933–21. juni 1989) var ein USA-amerikansk friidrettsutøvar som vart olympisk meister på 110 meter hekk både i 1956 og 1960.

Calhoun, som var fødd i Laurel i delstaten Mississippi, vann i 1956 korthekken under både den amerikanske studentmeisterskapen og forbundsmeisterskapen (AAU). Under Sommar-OL 1956 i slutten av november månad overraska han stort då han vann gullmedaljen på 110 m hekk, på same tid som landsmannen og verdsrekordhaldaren Jack Davis. Vinnartida 13,5 var ei personleg forbetring på over eit halvt sekund for Calhoun. Også i 1957 vann Calhoun korthekken i begge dei amerikanske meisterskapane.

I 1959 vann Calhoun sin tredje AAU-tittel på korthekken. Den 21. august 1960 tangerte han verdsrekordtida 13,2 under eit stemne i Bern i Sveits og melde seg i favorittsjiktet til Ol-øvinga. To veker seinare forvarte han OL-tittelen på 110 meter hekk då sommarleikane 1960 fann stad på Stadio Olimpico i Roma. Og som sist slo han ein landsmann med minst mogleg margin i kampen om gullmedaljen på 110 m hekk. Tidene for Calhoun og sølvvinnar Willie May var dei same; 13,8 sekundar.

Etter 1960 arbeidde Calhoun som friidrettstrenar ved ulike universitet i USA. Han døydde i Erie i Pennsylvania.

Kjelder
-------

* *Denne artikkelen bygger på «Lee Calhoun» frå Wikipedia på engelsk, den 2. august 2015.*


| * v
* d
* e
Dei olympiske ringaneOlympiske meistrar på 110 m hekk |
| --- |
| 1896: Thomas Curtis**·** 1900: Alvin Kraenzlein**·** 1904: Frederick Schule**·** 1908: Forrest Smithson**·** 1912: Frederick Kelly**·** 1920: Tommy Thomson**·** 1924: Daniel Kinsey**·** 1928: Sid Atkinson**·** 1932: George Saling**·** 1936: Forrest Towns**·** 1948: William Porter**·** 1952: Harrison Dillard**·** 1956: Lee Calhoun**·** 1960: Lee Calhoun**·** 1964: Hayes Jones**·** 1968: Willie Davenport**·** 1972: Rodney Milburn**·** 1976: Guy Drut**·** 1980: Thomas Munkelt**·** 1984: Roger Kingdom**·** 1988: Roger Kingdom**·** 1992: Mark McKoy**·** 1996: Allen Johnson**·** 2000: Anier García**·** 2004: Liu Xiang**·** 2008: Dayron Robles**·** 2012: Aries Merritt**·** 2016: Omar McLeod |


|  |  |
| --- | --- |
| Autoritetsdata | 
* Munzinger (sport)

 |
*Weymouth Bay: Bowleaze Cove and Jordon Hill*, måla av John Constable i 1816–17, med Furzy Cliff.
Bowleaze Cove sett frå toppen av Furzy Cliff.
**Furzy Cliff** er ei klippe på kysten nær landsbyen Preston, like aust for Weymouth i Dorset i England. Han ligg i den nordaustlege enden av Weymouth Beach, oppfor Weymouth Bay mot Portland Harbour og Isle of Portland. Like aust for klippa ligg Bowleaze Cove. Like innover i landet mot nord ligg Jordan Hill og restane av Jordan Hill romartempel. På toppen av klippa er det ei stor grasslette med god utsikt.

Det skjer ofte ras frå den smale underklippen og basen består hovudsakleg av leire Det er funne fleire fossil i denne leira.

Kjelder
-------

* *Denne artikkelen bygger på «Furzy Cliff» frå Wikipedia på engelsk, den 12. januar 2010.*
	+ *Wikipedia på engelsk oppgav desse kjeldene:*

1. ↑  Furzy Cliff Arkivert 2009-06-09 ved Wayback Machine. Dorset, april 2006.
2. ↑  Furzey Cliff and view towards Redcliff Point[*daud lenkje*], 1996.
3. ↑  Richard J. Chorley, Stanley Alfred Schumm, David E. Sugden, *Geomorphology*, Routledge, 1985. Geomorphic processes and landforms, page 392.

Koordinatar: 50°38′7″ N 2°25′39″ W﻿
Koordinatar: 34°33′02″N 036°04′41″E﻿

**Akkar** (arabisk عكار) er eit distrikt (*qadaa*) i Nord guvernement i Libanon. Distriktet dekkjer eit areal på 788 kvadratkilometer og har oppunder 200 000 innbyggjarar. Det administrative senteret er Halba. Namnet Akkar kjem frå det assyriske ordet *akkare*, som tyder «bønder».

Distriktet er karakterisert av relativt store kystsletter, med høge fjell i aust. Akkar har vore styrt dei siste 400 åra av emirane og beikane frå Merheb-familien (Merheb, Merhebi, Shdid, EL Ali, Othman, Kaddour og fleire). Etter den libanesiske borgarkrigen tok bønder over landområda med hjelp av syriske soldatar under borgarkrigen. Dei største byane i Akkar er Halba, al-Bireh (tidlegare kalla «Biret el Hokem» der ein finn Merhebborga) og Kobayat (Quobayet).

Akkar har fleire arkeologiske stader med romerske og arabiske ruinar. Ein av dei mest kjende arkeologiske stadane og fødestaden til keisaren Alexander Severus, er tellen Arqa nær byen Miniara. Det er gjort fleire førhistoriske funn i Akkaråsane, som ein trur har vore i bruk av Qaraoun-kulturen i starten av den yngre steinalderrevolusjonen.

Demografi
---------

Innbyggjarane i Akkar region er hovudsakleg sunnimuslimar, etterfølgd av gresk-ortodokse kristne. maronittar, i tillegg til at regionen har den største folkesetnaden av alawittar i Libanon. Melkittar eller gresk-katolikkar finst òg i mindre mengder i regionen. Det bur òg turkmenarar i regionen.

På grunn av fattigdom og andre faktorar i distriktet har mange folk betalt menneskesmuglarar for å føre dei i farlege båtferder til Australia. Reiser har ofte enda i at båtane har forlist i det farlege Indiahavet.

Kjelder
-------

* *Denne artikkelen bygger på «Akkar District» frå Wikipedia på engelsk, den 19. september 2014.*
	+ *Wikipedia på engelsk oppgav desse kjeldene: Sada Akkar*

1. ↑  L. Copeland; P. Wescombe (1966). *Inventory of Stone-Age Sites in Lebanon: North, South and East-Central Libanon, s. 20-21*. Impr. Catholique. Henta 3. mars 2011.
2. ↑  Wetzel, R. & Haller, J. Le Quarternaire de la région de Tripoli. Notes et Mémoires de la Délégation Générale de Frankrike au Liban. Section Géologique, No. 4. Beirut, 1945.
3. ↑  *29 libanesisk missing after asylum boat sinks off Java*, AFP, 29. september 2013

| * v
* d
* e
Flag of Lebanon Akkar distrikt i Nord guvernement |
| --- |
| Administasjonssenter: **Halba** |
| Byar og landsbyar | Arqa **·** Bebnin **·** Berkail **·** Cheikh Mohammad **·** Denbo **·** Halba **·** Hisah **·** Kobayat **·** Massoudieh **·** Miniara **·** Mish Mish **·** Qaabrîne **·** Tallé w Chittaha **·** Zawarib |  |

| * v
* d
* e
Distrikt i Libanon |
| --- |
| Beirut guvernement | Beirut |  |
| Libanonfjella guvernement | Aley**·** Baabda**·** Chouf**·** Jbeil**·** Keserwan**·** Matn |
| Nord guvernement | Akkar**·** Batroun**·** Bsharri**·** Koura**·** Miniyeh-Danniyeh**·** Tripoli**·** Zgharta |
| Beqaa guvernement | Baalbek**·** Hermel**·** Rashaya**·** Vest-Beqaa**·** Zahlé |
| Sør guvernement | Jezzine**·** Sidon**·** Tyr |
| Nabatieh guvernement | Bintjbeil**·** Hasbaya**·** Marjeyoun**·** Nabatieh |

|  |  |
| --- | --- |
| Autoritetsdata | 
* GeoNames

 |
Koordinatar: 73°29′S 169°45′E﻿

**Coulman Island** er ei isdekt øy, som består av fleire tilknytte skjoldvulkanar i Rosshavet utanfor Antarktis. Coulman kaldera er 5 km brei og 770 meter djup og ligg sør på øya. Det held keisarpingvinar til på øya. Coulman Island ligg i Ross Dependency, som er kravområdet til New Zealand i Antarktis. Ho vart oppdaga i 1841 av sir James Clark Ross som namngav ho etter svigerfaren sin, Thomas Coulman. Eit kjende landemerke på øya er Cape Anne, det søraustlegaste punktet på øya. Neset fekk dette namnet av Ross etter kona hans. 

Det høagste punktet på øya er 1998 meter over havet.

Sjå òg
------

* Composite Antarctic Gazetteer
* Antarktiske øyar sør for 60 °S
* Vulkanar i Antarktis
* SCAR
* kravområde i Antarktis

Kjelder
-------

* *Denne artikkelen bygger på «Coulman Island» frå Wikipedia på engelsk, den 29. oktober 2012.*
	+ *Wikipedia på engelsk oppgav desse kjeldene:*

1. ↑  U.S. Geological Survey Geographic Names Information System: Coulman Island

|  |  |
| --- | --- |
| Autoritetsdata | 
* GeoNames

 |
**Coulomb-barrieren** er den energibarrieren som to atomkjernar (positivt ladde partiklar) må overvinne for å kome nær nok til å tillate kjernefysisk fusjon. Partiklane vil påverkast av ein gjensidig fråstøytande kraft gjeven av Coulomb-lova som multiplisert med avstanden gjev energinivået for barrieren:

{\displaystyle E\_{c}=k{{q\_{1}\,q\_{2}} \over r^{2}}r=k{{q\_{1}\,q\_{2}} \over r}={1 \over {4\pi \epsilon \_{0}}}{{q\_{1}\,q\_{2}} \over r}}
der

*k* er Coulomb-konstanten = 8,9876×109 N m² C−2;
*ε*0 er permittiviteten i vakuum;
*q1*, *q2* er ladinga for respektive atomkjerne;
*r* er avstanden mellom atomkjernane.
Fordi ladinga er lik med atomnummeret Z kan ein òg skrive:

{\displaystyle E\_{c}={{k\,Z\_{1}\,Z\_{2}\,e^{2}} \over r}={1 \over {4\pi \epsilon \_{0}}}{{Z\_{1}\,Z\_{2}\,e^{2}} \over r}}
der *e* er elementærladinga; 1,602 176 53×10−19 C, og *Zi* er dei vekselverkande atomnummera.

For å overskride denne barrieren må partiklene tilførast tilstrekkeleg energi (Ek) til å krysse barrieren slik at nukleon-til-nukleon-krafta kan virke og binde partiklane saman. I ein partikkelakselerator vert partikkelen tilført kinetisk energi i elektrisk felt. Fordi temperatur er «midlare» kinetisk energi vil atoma i ein gass eller plasma kunne få tilstrekkeleg energi ved høge temperaturar. For fusjonsreaksjonar er det kravd fleire hundre millionar grader for å oppnå det energinivå på 20 keV eller meir, som er naudsynt. 

Kvantetunnelering og Coulomb barrieren.
I praksis er likevel naudsynt energi mindre enn det som framgår av coulomb-barrieren. For det første har partiklane i eit plasma i tilnærma termodynamisk likevekt Maxwell–Boltzmann-fordeling, og det vil alltid vere nokre få partiklar som har vesentleg høgare energi og kan overvinne barrieren sjølv når det midlare energinivået er for lågt.

Vidare skjer kvantetunnelering som følgje av Heisenbergs uvisseprinsipp. Ein partikkel kan krysse barrieren dersom produktet av naudsynt tilleggsenergi (ΔE =EC - Ek) og tida for å krysse barrieren (Δt = (r1-r2)/vk) er mindre enn en konstant:

{\displaystyle \Delta E\Delta t\leq {\frac {h}{4\pi }}={\frac {\hbar }{2}}}
Ein seier at partikkelen har tunnelert barrieren. Etter maxwellsk fordeling vil mengda partiklar vere lågare dess høgare energi over middelverdien. Sannsynet for tunnelering aukar med aukande energi og produktet av desse har eit maksimum ved Gamow-energinivået. Dei fleste reaksjonane vil skje i Gamow-vindaugeet rundt denne verdien.

Kjelder
-------

* *Denne artikkelen bygger på «Coulomb-barriere» frå Wikipedia på bokmål, den 24. juli 2012.*
| Ledbury  |
| --- |
| MarknadshusetMarknadshuset Marknadshuset |
| Plassering |
| 

Ledbury is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Herefordshire |
| Distrikt | Herefordshire |
| Geografi |
| Innbyggjarar  - By (2001) | 9 900 |
| Koordinatar |  52°2′″N 2°25′″W﻿Koordinatar: 52°2′″N 2°25′″W﻿ |
| Diverse annan informasjon |
| Postnummer | HR8 |
| Telefon-retningsnummer | 0 1531 |
| 
 Commons har multimedium som gjeld: **Ledbury**
 |

**Ledbury** er ein by i Herefordshire i England. Byen ligg aust for Hereford og sør for Malvern Hills.

I dag er Ledbury ein kjøpstad i det landlege England. Byen har ei lang rekke trebygninger som står langs Church Lane. Ein av dei flottaste bygningane i Ledbury er Market House, som ligg i sentrum av byen.

Historie
--------

Ledbury er ein gammel borough og kan daterast tilbake til Domesday Book, der han vart registrert som Liedeberge og returnerte medlemmer til parlamentet under styret til Kong Edward I. Byen har truleg teke namn frå elva Leadon, der byen står, og det gammalengelske ordet for hill, berg.

Det lokale fotballaget i byen er Ledbury Town FC.

Kjelder
-------

* *Denne artikkelen bygger på «Ledbury» frå Wikipedia på bokmål, den 17. juli 2011.*


|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames
* BBC Things
* MusicBrainz (area)

 |